Pogrešno se misli
da ako pedantno organizirate svoje stvari,
održavate ruke čistima
ili planirate svoj vikend do posljednjeg detalja,
možda imate OKP.
U stvari, OKP - što znači opsesivno kompulzivni poremećaj,
ozbiljno je psihološko stanje
koje često nailazi na nerazumijevanje
od strane društva i stručnjaka za mentalno zdravlje.
Pa počnimo s razotkrivanjem nekih mitova.
Prvi mit: ponavljajuća ili ritualna ponašanja povezuju se s OKP.
Kao što samo ime kaže,
opsesivno kompulzivni poremećaj ima dva aspekta:
intruzivne misli, slike ili impulsi, poznati kao opsesije,
te behavioristički kompulzivne radnje koje ljudi čine
kako bi se oslobodili anksioznosti koje uzrokuju opsesije.
Vrste radnji koje ljudi često povezuju s OKP,
kao što je pretjerano pranje ruku ili neprestano provjeravanje,
mogu biti primjeri opsesivnih ili kompulzivnih tendencija
koje mnogi od nas pokazuju s vremena na vrijeme.
Ali pravi poremećaj je puno rjeđi i može biti poprilično paralizirajući.
Ljudi s OKP imaju malo ili nikakvu kontrolu nad svojim opsesivnim mislima
i kompulzivnim ponašanjem,
koje može uzeti puno vremena
i ometati posao, školu ili društveni život
do te mjere da uzrokuje veliki nemir.
Ovaj set dijagnostičkih kriterija je ono što razlikuje ljude koji imaju OKP
od onih koji su možda samo malo pedantniji
ili više opsjednuti higijenom nego što je to uobičajeno.
Drugi mit: glavni simptom OKP je prekomjerno pranje ruku.
Iako je pranje ruku najčešća slika OKP u popularnoj kulturi,
opsesije i kompulzije mogu imati puno različitih oblika.
Opsesije se mogu manifestirati kao strahovi od zaraze i bolesti,
brige o ozljeđivanju drugih,
preokupacije brojevima, uzorcima, moralom ili seksualnim identitetom.
Kompulzije sežu od prekomjernog čišćenja preko duplog provjeravanja
do probirljivog redanja stvari
do hodanja u predodređenim uzorcima
Treći mit:
osobe s OKP ne razumiju da se ponašaju iracionalno.
Mnoge osobe s OKP zapravo jako dobro shvaćaju vezu
između svojih opsesija i kompulzija.
Biti u nemogućnosti izbjeći ove misli i radnje
unatoč tome što su svjesni svoje iracionalnosti
je dio razloga zašto je OKP tako stresan.
Osobe s OKP tvrde da se osjećaju ludima
zato što se njihov nemir temelji na iracionalnim mislima
i teško im je kontrolirati svoje odgovore.
Pa, što zapravo uzrokuje OKP?
Frustrirajući odgovor je da zapravo ne znamo.
Međutim, imamo neke važne tragove.
OKP se smatra neurobiološkim poremećajem.
Drugim riječima, istraživanje je pokazalo da mozak osoba s OKP
zapravo "programiran" da se ponaša na određene načine.
Istraživanje implicira tri regije mozga
koje su uključene u društveno ponašanje i složeno kognitivno planiranje,
svojevoljno kretanje
i emocionalne i motivacijske odgovore.
Drugi dio slagalice
je da je OKP povezan s niskim razinama serotonina,
neurotransmitera koji komunicira između struktura mozga
i pomaže regulirati vitalne procese
kao što su raspoloženje, agresija, kontrola impulsa,
spavanje, apetit, tjelesna temperatura i bol.
Ali jesu li serotonin i aktivnost u ovim regijama mozga izvori OKP
ili simptomi nepoznatog temeljnog uzroka poremećaja.
Vjerojatno nećemo saznati
prije nego što budemo imali puno bolje razumijevanje mozga.
Dobra vijest je da postoje učinkovita liječenja OKP-a,
što uključuje lijekove koji povećaju razine serotonina u mozgu
ograničavanjem njegovog ponovnog upijanja preko moždanih stanica,
bihevioralne terapije koje postupno desenzivitiraju pacijente na nemir,
te u nekim slučajevima, elektrokonvulzivnu terapiju
ili operaciju, kada OKP ne reagira na druge oblike liječenja.
Znati da vam vaš mozak laže
dok niste sposobni odoljeti njegovim naredbama može biti očajno.
Međutim, sa znanjem i razumijevanjem dolazi i moć da se zatraži pomoć,
a buduća istraživanja mozga
će moći napokon dati odgovore koje tražimo.